VIRON PASTORIT AREENALLA
Rauhaa! Olen Olev Vask ja olen täällä ollakseni yhteydessä -
Jumalaan ja jakaakseni sitä, mitä minulle on annettu.
Jumala pelasti minut vaikeasta elämästä -
ja kutsui julistamaan evankeliumia.
Luetaan Raamatusta -
Ef. 4:17―32.
Sen sanon ja varoitan Herrassa: älkää enää vaeltako, -
kuten pakanat mielensä turhuudessa, nuo, jotka -
ymmärrykseltään pimentyneinä ja Jumalasta vieraantuneina -
tietämättömyytensä ja paatumuksensa tähden...
Uskomattomat siis elävät Jumalasta tietämättöminä.
Mutta Jumala sanoo: "Olen kutsunut sinut valtakuntaani, -
jottet eläisi vanhaa elämääsi, kuten jumalattomat pakanat."
Eli kun teit sovinnon Jumalan kanssa, -
teit sen koko elämäsi ajaksi.
Tämä sopimus on voimassa koko maallisen elämän ajan, -
siihen saakka, kunnes Herra kutsuu sinut pois.
Sanassa sanotaan, että...
Kerron yhden jutun. Kun tein sovinnon Jumalan kanssa, -
sain uuden sulhasen. Miten miehellä on sulhanen?
Jumalan Sanan mukaan Ylösnousemuksessa ei oteta -
miestä tai vaimoa, vaan ollaan kuin enkelit taivaassa.
Eli kun annoin elämäni Kristukselle, -
sitouduin elämään kuten Kristus eli maan päällä.
Olen mies ja Kristus on minun pääni, eli sulhaseni, -
sillä Kristuksen morsian on seurakunta, jonka jäsen olen.
Olen sitoutunut elämään maan päällä Kristuksen tavoin.
Ihmiset tekevät kuitenkin usein huorin.
Huoruutta on kahdenlaista: fyysistä ja hengellistä.
Jos minä palaan takaisin vanhaan elämääni, -
ryyppäämään ja varastamaan, -
silloin minä teen huorin. Selitän kohta millä tavalla.
Kun sovin asiani Jumalan kanssa, minut kihlattiin Kristukselle.
Kun luovun Kristuksesta, saan toisen sulhasen, -
joka on perkele.
Sillä synti on perkeleestä ja armo on Jumalasta.
Tällöin täytän lihan himoja ja palvelen syntiä.
Synnin orjana kuulun perkeleelle.
Mutta Jeesus vapautti meidät ja kutsuu meitä vapauteen.
Älä siis alistu uudestaan orjan ikeeseen.
Joku on voinut tehdä esimerkiksi kotiviiniä.
Kun olin pieni, äiti teki viinimarjoista kotiviiniä.
Kun mehun, sokerin ja veden suhde oli oikea, -
se alkoi käydä ja siitä tuli hyvää viiniä.
Jos suhde oli väärä, viinistä tuli etikkaa, -
myrkkyä, jota ei juo kukaan.
Jeesukselle tarjottiin ristillä tätä hapanviiniä, -
mutta Hän ei tahtonut sitä.
Kun kuljemme Kristuksen tavoin, olemme Kristuksessa.
Jos luovumme Kristuksesta, meitä ympäröi pimeys -
ja olemme perkeleen orjia, kuten aikaisemminkin.
Silloin meistä ei ole apua Kristukselle, -
ja meitä odottaa tulinen pätsi ja hammasten kiristys.
Meidän täytyy tehdä valinta joka ikinen päivä.
Jumalan valtakunnassa ei ole näytelmiä.
Sain muutama vuosi sitten ilmestyksen Jumalalta: -
kristityt pitävät näytelmistä ja kaerajaanista.
Kaikki eivät ehkä tiedä, mikä "kaerajaan" on.
Se on virolainen kansantanssi, epäjumalanpalvelus.
Uskovainen on ylipäätään ihmeellinen olento.
Hän uskoo, kun on hyvä olla, eikä usko, kun on paha olla.
Siksi tämä ilmestys: -
kristityt pitävät näytelmistä ja kaerajaanista, -
mutta Jumalan lapset kulkevat suoraa tietä.
Vain Jumalan lapset pääsevät Jumalan valtakuntaan.
Jos luulet, että on olemassa kolmas paikka, olet väärässä.
Jatketaan lukemista.
...jotka pimentyneinä ymmärrykseltään...
Eli kun käännymme pois Hänestä jo ajatuksissammekin.
Ajatus itsessään ei ole synti, ajatuksia tulee ja menee.
Meidän tulee valita ajatuksemme ja vangita ajatuksemme -
Kristukselle kuuliaisiksi, jotta ne eivät saa valtaa meissä.
Paavali selittää asian niin, että kun ajatus tulee -
ja alkaa tehdä sijaa, se ei ole vielä synti.
Mutta kun ajatus johtaa tekoihin, -
sanot tai toteutat ajatuksen, silloin siitä tulee synti, -
ja se johtaa kuolemaan.
Synnin palkka on kuolema, Jumalan armolahja ikuinen elämä.
Tästä Paavali puhuu, -
että uudistaisimme mielemme Jumalan Sanan avulla.
...joiden tunto on turtunut, jotka ovat irstauden vallassa -
ja harjoittavat saastaisuutta, ahneudessa. Näin ette oppineet -
Kristusta tuntemaan... Hävyttömät eivät tunne Häntä.
Kristuksessa tai Hänen lapsissaan -
ei ole vääryyttä tai syntiä.
...näin ette oppineet tuntemaan Kristusta, jos olette kuulleet -
Hänestä, kuten totuus on Jeesuksessa: -
teidän tulee panna pois vanha ihmisenne...
Vanha eli lihallinen ihminen, joka lankesi Eedenissä.
Palvelin kerran vankilassa ja puheeni tulkattiin.
Puhuin lihallisuudesta, ettei lihassani asu mitään hyvää, -
että lihani on kirottu. Tulkki vähän hätkähti -
ja sanoi, että hänen lihansa on parempi.
Eli kun synti tuli maailmaan Eedenin puutarhassa, -
Aadam ja Eeva suoraan sanoen myivät Maan perkeleelle, -
eli saatanalle, käärmeelle, vanhalle vihtahousulle.
Ennen synnin tuloa Jumalalla oli jo pelastussuunnitelma: -
Jeesus Kristus tulee -
ja voittaa maailman takaisin verellään Golgatan ristillä.
Sisälläni on suurempi voima kuin maailmassa.
Kun olen Kristuksen puolella, olen voittaja. Jos lankean, -
kuten pakanat, ajatusten turmeltuneisuuden vuoksi, -
palaan entiseen tilaani.
En ole uusi luomus Kristuksessa vaan se sama, vanha syntinen.
Lihassa ei ole mitään hyvää.
Liha kuoli Kristuksen kanssa ja henki nousee ylös -
Kristuksen kanssa! Liha on voitettu, kiitos Jumalalle!
Tahdotko tulla mukaan? Tule mukaan! Luetaan lisää.
Halleluja! Kiitos Jumalalle!
Jatketaan. Ef. 4:22.
...teidän tulee panna pois vanha ihmisenne...
Vanha luomus heitetään pois, eikä se voi enää nousta.
...joka turmelee itsensä petollisia himoja seuraten, -
ja uudistua mielenne hengeltä... Eli ajatusten täytyy uudistua.
...ja pukea päälle uusi ihminen, joka on luotu Jumalan mukaan -
totuuden vanhurskauteen ja pyhyyteen. Pankaa siksi pois -
valhe ja puhukaa totta... Valhe on perkeleestä.
Tunsin ihmisen, jonka nimi oli Valev. Nimensä mukaisesti -
hän valehteli jatkuvasti.
Jumala neuvoo puhumaan totta, sillä olemme -
toistemme jäseniä siihen katsomatta, -
olemmeko luterilaisia, baptisteja vai metodisteja.
Mieleeni tulee eräs todistus.
Olin Ruotsissa palvelemassa ja virolainen sisar tulkkasi.
Jumala antoi sanoman, että luterilaiset, metodistit, -
baptistit, helluntailaiset ym. eivät pääse Jumalan luo.
Tulkki oli hiljaa eikä tulkannut sanojani.
Hän katsoi minua pitkään. Ketkä sitten pääsevät Jumalan luo?
Jumalan valtakuntaan pääsevät Jumalan lapset.
On Jumalan suurta armoa, kun saa olla Jumalan lapsi.
Jumala kutsui minut omassa armossaan.
Kun Jumalan Henki kosketti minua, luonani ei ollut -
evankelistaa, pyhäkoulun opettajaa tai pastoria.
Paikalla oli vain minä, Jumala ja kaltaisiani vankeja.
Ensimmäisen paukun myötä aloin lukea Raamattua.
Heitin sen nurkkaan. Silloin oltuani 18 vuotta vankilassa, -
Jumala sitten puhui minulle. Jonkin ajan kuluttua -
hain Uuden Testamentin nurkasta ja sanoin pojille, -
että se on viisain kirja, jonka olen lukenut.
En ollut lukenut monta kirjaa, mutta Jumalan henki avasi -
minulle Sanaansa ja Poikansa sydämen ja tunsin, -
että minulla, suurella syntisellä, on armo -
ja ilo sopia Jumalan kanssa.
Tämä ei tarkoita sitä, että olisin täydellinen.
Ei todellakaan. Minulla on omat vikani, -
mutta Jumala hioo minua tilanteiden ja uskovien avulla.
Tahdotko olla tällä tiellä? Se on kapea ja vaikea tie, -
mutta se on siunattu tie ja vie ikuiseen elämään.
Vain harvat ovat valinneet tämän tien.
Monet kulkevat leveää tietä, joka vie helvettiin.
On ikävä nähdä heidän joutuvan helvettiin rokin saattelemana.
Tahdotko pelastaa maailman? Kristus on jo tehnyt sen!
Oletko itse pelastunut?
Et voi pelastaa itseäsi, miten pelastaisit maailman?
Meidän työmme on julistaa evankeliumia elämällämme.
Poikkean aiheesta nyt hetkeksi sivupolulle.
Monet noudattavat Sanaa ja menevät kaikkeen maailmaan -
ja julistavat evankeliumia. Hyvä, juuri näin. Aamen!
Jeesus antoi tämän käskyn yhdelletoista opetuslapselleen.
Kahdestoista oli langennut.
Ihmiset, jotka eivät tiedä -
hölkäsen pöläystä Herrasta, -
kuulevat pelastuskutsun ja haluavat pelastaa maailman, -
vaikkeivat ole itse pelastuneet. Emme ole maailman pelastajia.
Kun Loot istui Sodoman ja Gomorran portilla, -
hän ei pelastanut Sodomaa ja Gomorraa ja lähikaupunkeja.
Jos et tunne kertomusta, löydät sen Raamatusta -
ensimmäisestä Mooseksen kirjasta.
Jumala pelasti Lootin, -
joka oli omien hurskaiden puheidensa vaivaama.
Jumala voi pelastaa Hänelle kuuliaiset tulesta.
Nooan aikana pelastui 8 henkeä. Älä pelkää maailman kohtaloa, -
Maailma ei voi paeta Jumalan oikeutta ja rangaistusta.
Meidän tulee etsiä Herraa.
Paha muuttuu pahemmaksi, meidän tulee tulla pyhemmiksi.
Miten voimme tehdä elämästämme pyhempää?
Elämällä Jumalaa peljäten. Raamatussa on 4 evankeliumia, -
meidän elämämme on viides, ja sitä lukevat kaikki.
Se ei vaadi koulutusta. Ihmisen luonteeseen kuuluu -
oppia erottamaan hyvä ja huono.
Tarve syntyi, kun ihminen rikkoi Jumalan kieltoa -
ja söi kielletystä puusta.
Ihminen astui saatanan ansaan ja lankesi syntiin.
Se synti ei ole kadonnut, mutta Jeesus voitti sen.
Ilman sovintoa Jumalan kanssa elän synnissä, -
ja minua odottaa tuomio ja sen jälkeen toinen kuolema.
Puhuin tästä aikaisemmin.
Palataan aiheeseen ja jatketaan lukemista.
...vihastukaa, mutta älkää tehkö syntiä. Älkää antako -
auringon laskea vihanne yli, älkää antako sijaa perkeleelle.
Älkää enää varastako, vaan tehkää ennemmin työtä -
ja sitä, mikä hyvää on, jotta voitte antaa tarvitseville.
Älkää puhuko riettauksia, vaan sitä, mikä on rakentavaa -
ja tarpeellista ja mieluista muiden kuulla.
Älkää murehduttako Pyhää Henkeä, joka on annettu -
sinetiksi lunastuksen päivään saakka. Kaikki katkeruus, -
kiivastus, viha ja huuto... Tämä ei jää epäselväksi.
...kaikki katkeruus, kiivastus, viha, huuto ja herjaus, kaikki -
pahuus olkoon kaukana teistä... Näistä seuraa pahuutta, -
ja se olkoon kaukana meistä.
...olkaa sen sijaan toisillenne ystävällisiä, hyväsydämisiä, -
ja anteeksiantavaisia, kuten Jumala on teille Kristuksessa.
Usein käy niin, että kun saamme armon Kristuksessa -
emmekä ole kasvaneet kiinni Häneen, -
alamme etsiä muista omia vanhoja vikojamme.
Kehotan sinua miettimään missä olit, millainen olit -
ja mistä Kristus pelasti sinut.
Silloin voit antaa anteeksi niille, jotka elävät -
samanlaisissa synneissä kuin sinä. Rakkaus vapauttaa.
Minulla ei ollut rakkautta enkä osannut rakastaa.
Vietin elämästäni 20 vuotta vankilassa,
ja kun Jumala vapautti minut fyysisesti ja henkisesti, -
pyysin Jumalaa antamaan minulle rakkautta, -
jotta osaisin rakastaa muita, kuten Jumala rakasti minua.
Kun sitten kerran palvelin vankilassa jouluiltana, -
Jumalan henki antoi sanat miesvankeja varten.
Samassa vankilassa oli myös naistenosasto.
Tunsin monet miehistä. Jumalan henki antoi sanat: -
"Pojat! Rakastan teitä, kuten Jumala rakastaa minua."
Lähdin kotiin. Kun menin vankilaan seuraavan kerran, -
miehet alkoivat ylistää Jumalaa.
Aiemmin he olivat istuneet kuin patsaat.
Jotain tapahtui. Naiskappalainen oli paikalla, -
kun sanoin miesvangeille rakastavani heitä.
Hän soitti minulle kotiin ja kysyi, mitä oli tapahtunut.
Vastasin, että sitä samaa, pojat alkoivat ylistää Jumalaa.
Hän kertoi, että alkoi rakastaa niitä miehiä sinä jouluiltana.
Kysyin, mitä hän tarkoitti.
Vankilan naistenosastolle tuotiin yli 50-vuotiaat miehet.
Aluksi pedofiilien oli tarkoitus mennä sinne.
Naiset vastustivat sitä, sillä monet olivat äitejä.
Kappalainen asettui asiassa naisten puolelle.
Hän lähti mukaan perättömiin puheisiin -
ja alkoi sorsia miehiä. Miehet eivät olleet pedofiilejä, -
vaan iältään vanhoja ja kauan vankilassa olleita.
Sinä päivänä, kun Jumala antoi minulle nuo sanat, -
että rakastan miesvankeja, kuten Jumala rakastaa minua, -
kappalaisen sydän murtui ja hän vapautui rakastamaan.
Joskus Jumala tekee tällaisia asioita.
Joskus pitää sanoa jotain, mitä ei haluaisi sanoa.
Jos tottelet Jumalaa vilpittömästi, Hän siunaa sinua.
Sen kautta siunauksen saavat myös kuulijat, et vain sinä.
En tiennyt miksi tein tämän. Avasin vain suuni ja sanoin: -
"Miehet, rakastan teitä."
Jumala on lähettänyt tielleni ihmisiä, -
joilla on sama tausta ja tilanne kuin itsellänikin.
Mieti asiaa. Pysähdy hetkeksi. Katso Jumalan Sanan peiliin -
ja kysy itseltäsi missä olet ja mihin olet menossa.
Jumala vastaa. Älä syytä itseäsi.
Pyydä anteeksi, usko saaneesi anteeksi ja jatka eteenpäin.
Älä jää seisomaan paikoilleen. Jumalan Sanassa kehotetaan -
lähtemään eteenpäin siitä, missä olet, ei taaksepäin.
Rohkenen rukoilla puolestasi. Rakas Taivaan Isä.
Kuulet nämä sanat ja tunnet nekin, joita minä en tunne.
Jeesus, sinun armosi on jokaisen ihmisen yllä.
Herra, pyydän sinun nimessäsi: kosketa ihmisten sydämiä, -
jotta he sopivat kanssasi. Jeesuksen nimessä, aamen.
Suomennos: Maria Peltokangas